**ΑΠΟΣΠΑΣΜΑ**

Από το πρακτικό της αριθμ.2020-17ης Τακτικής Συνεδρίασης-ΚΕΚΛΕΙΣΜΕΝΩΝ ΤΩΝ ΘΥΡΩΝ

του Δημοτικού Συμβουλίου Λεβαδέων

Αριθμός απόφασης  **164**

**ΘΕΜΑ: ΄Εκδοση ψηφίσματος συμπαράστασης στους εργαζομένους της ΛΑΡΚΟ.** .

Στη Λιβαδειά σήμερα την 14η Οκτωβρίου 2020, ημέρα Τετάρτη και ώρα 19:00 μ.μ στην αίθουσα  συνεδριάσεων – «Παλαιό Δημαρχείο» -Πλ. Εθνικής Αντιστάσεως 1 , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **ΚΕΚΛΕΙΣΜΕΝΩΝ ΤΩΝ ΘΥΡΩΝ**  κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)** της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων»  **δ)** της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών  και ύστερα από την από  **20217/9-10-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλου Γιώτα |
|  | Μητάς Αλέξανδρος | 2 | Γαλανός Κων/νος |
|  | Τσεσμετζής Εμμανουήλ (Απών από 8- 15 ΘΗΔ) | 3 | Κοτσικώνας Επαμεινώνδας |
|  | Δήμου Ιωάννης | 4 | Αλεξίου Λουκάς |
|  | Αποστόλου Ιωάννης | 5 | Σπυρόπουλος Δημοσθένης |
|  | Σάκκος Μάριος ( Απών 9-15 ΘΗΔ) |  |  |
|  | Νταντούμη Ιωάννα |  |  |
|  | Καράβα Χρυσοβαλάντου Βασιλική (Βάλια) |  | Αν και κλήθηκαν νόμιμα |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Τόλιας Δημήτριος |  |  |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Καράλης Χρήστος |  |  |
|  | Φορτώσης  Αθανάσιος |  |  |
|  | Παπαϊωάννου Λουκάς |  |  |
|  | Πούλος Ευάγγελος |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή ( Απούσα 13-15 ΘΗΔ) |  |  |
|  | Τσιφής Δημήτριος |  |  |
|  | Μπαρμπέρης Νικόλαος ( Απών 13-15 ΘΗΔ) |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 1-15 ΘΗΔ) |  |  |
|  | Χέβα Αθανασία(Νάνσυ) (Απούσα από 8- 15 ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 15Ο θέμα της ημερήσιας διάταξης, ο Πρόεδρος έθεσε υπόψη των μελών του Δημοτικού Συμβουλίου το κατατεθέν από τη δημοτική σύμβουλο κα Γερονικολού ψήφισμα συμπαράστασης στους εργαζόμενους της ΛΑΡΚΟ και συμμετοχή στην απεργιακή συγκέντρωση της 17ης Οκτωβρίου 2020 στην πύλη της ΛΑΡΚΟ .

Ακολούθως έδωσε το λόγο στην κα Γερονικολού να διαβάσει το σχετικό ψήφισμα το οποίο αναφέρει τα εξής:

Με απόφαση της κυβέρνησης ανακοινώθηκε το κλείσιμο της ΛΑΡΚΟ και προκηρύχθηκε διαγωνισμός για την εκποίηση της επιχείρησης χωρίς να διασφαλίζεται καμία θέση εργασίας των εργαζομένων στη ΛΑΡΚΟ με αποτέλεσμα 1.200 εργαζόμενοι να πετιούνται στο δρόμο. Η ΛΑΡΚΟ αποτελεί επιχείρηση τεράστιας οικονομικής σημασίας για την περιοχή, στην οποία περιλαμβάνεται και ο Δήμος Λεβαδέων, αφού για τις τοπικές κοινωνίες η μισθοδοσία των εργαζομένων της ΛΑΡΚΟ αποτελεί κινητήρια δύναμη όλης της τοπικής οικονομίας, από τα χωριά μας έως τις μεγάλες πόλεις των νομών. Το κλείσιμό της σημαίνει μαζικός ξεριζωμός νέων οικογενειών και εξαθλίωση. Σε επίπεδο χώρας, κλείνει μία στρατηγικής σημασίας επιχείρηση που έφερνε πάνω από 300 εκατομμύρια ευρώ το χρόνο συνάλλαγμα και αν αναπτυσσόταν, σύμφωνα και με τις προτάσεις των ίδιων των εργαζομένων της, θα είχε τη δυνατότητα αυτά να γίνουν δισεκατομμύρια με αποτέλεσμα το κλείσιμό της να σημαίνει γενικό χτύπημα των λαϊκών συμφερόντων. Οι εργαζόμενοι της ΛΑΡΚΟ γνώριζαν τις επιπτώσεις της ιδιωτικοποίησης και σήμερα, μετά από οκτώ μήνες αγώνων, δικαιώνονται για τις προβλέψεις τους και προκηρύσσουν απεργιακή κινητοποίηση με την οποία διεκδικούν: Πρώτον, να σταματήσει το έγκλημα της ιδιωτικοποίησης της εκποίησης. Δεύτερον, να διασφαλιστεί η ενιαία συνέχιση της λειτουργίας της ΛΑΡΚΟ των μεταλλείων και του εργοστασίου. Τρίτον, να διασφαλιστούν όλες οι θέσεις εργασίας και τα κεκτημένα. Τέταρτον, να διαγραφεί το κάλπικο χρέος στη ΔΕΗ, το κάλπικο πρόστιμο των κρατικών ενισχύσεων. Πέμπτον, το δημόσιο χαρακτήρα της, την κρατική χρηματοδότηση από τα δεκάδες δισεκατομμύρια ευρώ που δίνονται απευθείας στο κεφάλαιο. Έκτον, με σχέδιο και ευθύνη του κράτους την υλοποίηση του εκσυγχρονισμού της, την παραπέρα ανάπτυξή της σύμφωνα με τις δυνατότητες που έχει με τις προτάσεις των εργαζομένων για να ανοίξουν χιλιάδες νέες θέσεις εργασίας με εργασιακά δικαιώματα. Έβδομον, ουσιαστικά μέτρα υγιεινής και ασφάλειας στην εργασία. Όγδοο, την κατάργηση των περικοπών, το σκλαβοπάζαρο των εργολαβιών. Ένατον, να καταβληθούν στους συναδέλφους που έχουν πάρει σύνταξη και στους συγγενείς των νεκρών εργαζομένων όλες οι οφειλόμενες αποζημιώσεις και τέλος να καταβληθούν σε όλους οι οφειλές από τα ασφαλιστήρια συμβόλαια. Το Δημοτικό Συμβούλιο του Δήμου Λεβαδέων καταδικάζει την απόφαση για το κλείσιμο της ΛΑΡΚΟ και αποφασίζει ομόφωνα τη στήριξη του δίκαιου αγώνα των εργαζομένων της ΛΑΡΚΟ μεταλλείων και εργοστασίου και συμμετοχή στην απεργιακή συγκέντρωση που έχουν προκηρύξει τα εργατικά σωματεία της ΛΑΡΚΟ για το Σάββατο 17 Οκτωβρίου 2020 και ώρα 11 προ μεσημβρίας στην πύλη του εργοστασίου στη Λάρυμνα.

Στο σημείο αυτό απεχώρησε η δημοτική σύμβουλος κα Γερονικολού

Το Δημοτικό Συμβούλιο αφού έλαβε υπόψη του :

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Τη θετική ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 , καθώς και τη μεταξύ των μελών του συζήτηση σύμφωνα με τα πρακτικά

**ΑΠΟΦΑΣΙΖΕΙ ΟΜΟΦΩΝΑ**

**Α)** Εγκρίνει την έκδοση του κατωτέρω ψηφίσματος

Με απόφαση της κυβέρνησης ανακοινώθηκε το κλείσιμο της ΛΑΡΚΟ και προκηρύχθηκε διαγωνισμός για την εκποίηση της επιχείρησης χωρίς να διασφαλίζεται καμία θέση εργασίας των εργαζομένων στη ΛΑΡΚΟ με αποτέλεσμα 1.200 εργαζόμενοι να πετιούνται στο δρόμο. Η ΛΑΡΚΟ αποτελεί επιχείρηση τεράστιας οικονομικής σημασίας για την περιοχή, στην οποία περιλαμβάνεται και ο Δήμος Λεβαδέων, αφού για τις τοπικές κοινωνίες η μισθοδοσία των εργαζομένων της ΛΑΡΚΟ αποτελεί κινητήρια δύναμη όλης της τοπικής οικονομίας, από τα χωριά μας έως τις μεγάλες πόλεις των νομών. Το κλείσιμό της σημαίνει μαζικός ξεριζωμός νέων οικογενειών και εξαθλίωση. Σε επίπεδο χώρας, κλείνει μία στρατηγικής σημασίας επιχείρηση που έφερνε πάνω από 300 εκατομμύρια ευρώ το χρόνο συνάλλαγμα και αν αναπτυσσόταν, σύμφωνα και με τις προτάσεις των ίδιων των εργαζομένων της, θα είχε τη δυνατότητα αυτά να γίνουν δισεκατομμύρια με αποτέλεσμα το κλείσιμό της να σημαίνει γενικό χτύπημα των λαϊκών συμφερόντων. Οι εργαζόμενοι της ΛΑΡΚΟ γνώριζαν τις επιπτώσεις της ιδιωτικοποίησης και σήμερα, μετά από οκτώ μήνες αγώνων, δικαιώνονται για τις προβλέψεις τους και προκηρύσσουν απεργιακή κινητοποίηση με την οποία διεκδικούν: Πρώτον, να σταματήσει το έγκλημα της ιδιωτικοποίησης της εκποίησης. Δεύτερον, να διασφαλιστεί η ενιαία συνέχιση της λειτουργίας της ΛΑΡΚΟ των μεταλλείων και του εργοστασίου. Τρίτον, να διασφαλιστούν όλες οι θέσεις εργασίας και τα κεκτημένα. Τέταρτον, να διαγραφεί το κάλπικο χρέος στη ΔΕΗ, το κάλπικο πρόστιμο των κρατικών ενισχύσεων. Πέμπτον, το δημόσιο χαρακτήρα της, την κρατική χρηματοδότηση από τα δεκάδες δισεκατομμύρια ευρώ που δίνονται απευθείας στο κεφάλαιο. Έκτον, με σχέδιο και ευθύνη του κράτους την υλοποίηση του εκσυγχρονισμού της, την παραπέρα ανάπτυξή της σύμφωνα με τις δυνατότητες που έχει με τις προτάσεις των εργαζομένων για να ανοίξουν χιλιάδες νέες θέσεις εργασίας με εργασιακά δικαιώματα. Έβδομον, ουσιαστικά μέτρα υγιεινής και ασφάλειας στην εργασία. Όγδοο, την κατάργηση των περικοπών, το σκλαβοπάζαρο των εργολαβιών. Ένατον, να καταβληθούν στους συναδέλφους που έχουν πάρει σύνταξη και στους συγγενείς των νεκρών εργαζομένων όλες οι οφειλόμενες αποζημιώσεις και τέλος να καταβληθούν σε όλους οι οφειλές από τα ασφαλιστήρια συμβόλαια. Το Δημοτικό Συμβούλιο του Δήμου Λεβαδέων καταδικάζει την απόφαση για το κλείσιμο της ΛΑΡΚΟ και αποφασίζει ομόφωνα τη στήριξη του δίκαιου αγώνα των εργαζομένων της ΛΑΡΚΟ μεταλλείων και εργοστασίου και συμμετοχή στην απεργιακή συγκέντρωση που έχουν προκηρύξει τα εργατικά σωματεία της ΛΑΡΚΟ για το Σάββατο 17 Οκτωβρίου 2020 και ώρα 11 προ μεσημβρίας στην πύλη του εργοστασίου στη Λάρυμνα.

**Β)** Ορίζει διαπαραταξιακή Επιτροπή που θα παραβρεθεί το Σάββατο 17/10/2020 στην πύλη του εργοστασίου στη Λάρυμνα και θα εκπροσωπήσει το Δήμο αποτελούμενη από τους δημοτικούς συμβούλους κ.κ Σαγιάννη Μιχάλη , Καπλάνη Κων/νο , Τσιφή Δημήτριο και Καττή Χαράλαμπο.

**Η απόφαση πήρε τον αριθμό 169**

**Ο Πρόεδρος του Δ.Σ.**

**Μητάς Αλέξανδρος**

|  |  |
| --- | --- |
| **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| Καλογρηάς Αθανάσιος | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Νταντούμη Ιωάννα | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Τόλιας Δημήτριος |  |
| Καπλάνης Κων/νος |  |
| Τζουβάρας Νικόλαος |  |
| Καράλης Χρήστος |  |
| Φορτώσης Αθανάσιος |  |
| Παπαϊωάννου Λουκάς |  |
| Αρκουμάνης Πέτρος |  |
| Μπράλιος Νικόλαος |  |
| Τσιφής Δημήτριος |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος |  |
|  |  |
|  |  |
|  |  |